Novinky zo Zanzisan ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Vo vzduchu cítiť jar, nové začiatky a návrat k sebe.
Veľká noc je to obdobie, ktoré nás prirodzene spomaľuje a zároveň pozýva k radosti – zo života, zo spoločných chvíľ, z vôní kuchyne aj z drobných rituálov, ktoré sa rok čo rok opakujú. No zároveň je to aj príležitosť, ako si pripomenúť, že sa dá žiť zdravo aj počas sviatkov – bez výčitiek, obmedzení či stresu. Nemusíš si vyberať medzi pôžitkom a rovnováhou – môžeš mať oboje. Stačí pár malých zmien, ktoré ťa nielenže neoberú o sviatočnú pohodu, ale ešte ju prehĺbia.
Vieš, že...?
…vajíčka sú počas Veľkej noci nielen symbolom života, ale aj výživovou bombou?
Štúdie ukazujú, že pravidelná konzumácia vajec môže zlepšiť hladiny HDL cholesterolu ("dobrého" cholesterolu).
…jarné sviatky ti môžu vďaka kontaktu s prírodou zlepšiť náladu?
Výskum dokazuje, že už 20 minút denne v prírode výrazne znižuje hladinu kortizolu – stresového hormónu.
…pohľad na roztomilé symboly (ako kuriatka a zajačiky) môže vyvolať pozitívne emócie?
Podľa vedcov to súvisí s aktiváciou oblastí mozgu spojených s ochranárskym správaním a emočným napojením.
Chceš zažiť pohodovú Veľkú noc plnú radosti a ľahkosti na tele aj na duši? Pretože aj počas sviatkov si zaslúžiš cítiť sa dobre – vo svojom tele, vo svojich myšlienkach aj vo svojom rytme. M áme pre teba
3 jednoduché tipy, ktoré ti pomôžu prežiť Veľkú noc!
Tip 1
Veľká noc a jedlo idú ruka v ruke – vône domácej kuchyne a tradičné chute nás spájajú s rodinou aj so spomienkami. Je dôležité si ich dopriať bez výčitiek, pretože sú súčasťou sviatočnej pohody.
Neodopieraj si, var zdravšie
Skús si pripraviť odľahčenú verziu obľúbeného jedla – napríklad zemiakový šalát s bielym jogurtom namiesto majonézy, alebo nahraď časť zemiakov vareným karfiolom. Ak pečieš, vymeň časť bielej múky za špaldovú alebo pridaj do cesta viac vlákniny. Chuť zostane výborná, ale tvoje telo sa bude cítiť ľahšie.
Tip 2
Počas sviatkov môže byť náročné nájsť čas na klasický tréning – a to je úplne v poriadku. Dôležité je nevzdať sa pohybu úplne, ale prispôsobiť ho svojmu sviatočnému rytmu.
Vytvor si priestor na pohyb
Daj si 10-minútový stretching hneď po zobudení alebo po obede. Môžeš si zapnúť krátky tréning pre nestíháčov z našej aplikácie Zanzisan, alebo sa len ponaťahovať podľa seba. Prípadne si naplánuj prechádzku s rodinou – aj to sa počíta. Každý pohyb, ktorý ťa baví, je výhra pre tvoje telo aj myseľ.
Tip 3
Digitálny hluk nám počas sviatkov často bráni v tom, aby sme si ich skutočne užili. Neustále notifikácie, porovnávanie sa na sieťach a zhon online sveta odčerpávajú energiu, ktorú by sme mohli venovať sebe a svojim blízkym.
Dopraj si deň bez mobilu
Vyber si jeden deň Veľkej noci, kedy si dáš „offline deň“. Vypni notifikácie, odlož telefón a zameraj sa na reálne momenty – jedlo, rozhovory, prírodu, alebo len tiché chvíle so sebou. Uvidíš, ako sa tvoje telo aj myseľ uvoľnia.
Víkend v zdravom životnom štýle
Precvič si doma za 10 min celé telo
Chceš mať silné a funkčné jadro tela? Vyskúšaj tento tréning v stoji! 1. cvik horizontal chop 10 x L,P 2. cvik jednoruný chop 10 x L,P 3. cvik pochodovanie 10 x L,P 4. cvik arms behind head - lateral flexion 10 x L,P Opakuj 3-5 kôl.
IDEM NA TO
Zdravý obed do 30 minút
Túto tortillu musíš vyskúšať! 🤩 Je nabitá živinami a môžeš si ju dať na raňajky, obed či na večeru. 👌🏼🤤
PREJSŤ NA RECEPT
TIP pre mlsné jazýčky
Tento banánový chlebík si zamiluje celá rodina 🥰🍌👌🏼Potrebuješ iba 2 banány, 200 g cottage syru, 3 vajíčka, 160 g špaldovej múky, 1 ČL prášku do pečiva, 2 ČL javorového sirupu, hrsť vlašských orechov, a 40 g nasekanej horkej čokolády. Peč 50 minút na 180 stupňov.
PREJSŤ NA RECEPT
Čo si tento víkend prečítať?
Doktor Prather vedie jednu z najúspešnejších spánkových kliník na svete a rozlúštil kód, ktorý pomáha aj tým najnepokojnejším spáčom dobre si oddýchnuť. V knihe Recept na spánok sa autor delí o účinné riešenia, ktoré používa, aby pomohol svojim pacientom na klinike dosiahnuť ozdravujúci a regenerujúci spánok. Ide o prekvapivo jednoduché, ale hlboko účinné techniky, ktoré ti pomôžu ľahnúť si a nechať spánok, aby nastúpil prirodzeným spôsobom. V knihe sa dozvieš, ako si nastaviť interné hodiny, uvoľniť sa, správne zamerať svoju energiu, „prenastaviť“ si mozog a mnoho ďalších účinných postupov.
Máš na čítanie len pár minút? Bielkoviny sú jednou zo základných makroživín, ktoré naše telo potrebuje pre správne fungovanie. Sú kľúčové pre rast a obnovu svalov, tvorbu enzýmov a hormónov, ale aj pre silnú imunitu. Napriek tomu ich mnohí ľudia neprijímajú dostatok, čo môže viesť k rôznym zdravotným problémom. Ak má tvoje telo málo bielkovín, začne vysielať varovné signály. Tieto príznaky si často neuvedomujeme, no môžu mať vážne dôsledky na našu fyzickú kondíciu, imunitu či celkovú energiu. V iac sa dozvieš v článku Čo sa stane, ak máš málo bielkovín? 5 signálov, že tvoje telo trpí
Čo si pozrieť alebo vypočuť?
Rozlišovanie medzi emočným a fyzickým hladom je dôležitým krokom na ceste k zdravšiemu vzťahu k jedlu! Ak dokážeš identifikovať a zvládať svoje emočné potreby, môžeš dosiahnuť trvalé zmeny vo svojom stravovaní a zlepšiť svoju celkovú pohodu. ✅
POZRIEŤ SI VIDEO
Kam tento víkend vyraziť za zdravým životným štýlom?
Beh oslobodenia 19.4.2025, Turčianska Štiavnička Chceš si cez Veľkú noc poriadne zabehať? Vezmi deti, rodinu, kamarátov a príďte na Beh osloboditeľov. Čaká ťa až 19 bežeckých kategórií, z ktorých si môžeš vybrať. Začiatok je o 10:00.
POZRIEŤ UDALOSŤ
Čo je nové v Zanzisan?
Na našom blogu tiež pribudol nový článok Menopauza bez stresu – dá sa na ňu pripraviť?
Zapoj sa do Letnej nakopávačky!
Práve sme spustili registráciu do Letnej nakopávačky 2025! Predstav si, aké to je každé ráno vstávať s pocitom ľahkosti, vitality a radosti z pohybu. Leto je ideálny čas rozhýbať telo, osviežiť myseľ a dopriať si dávku motivácie, ktorá ti vydrží. Čaká ťa 6-týždňová výzva s Marošom, Zuzkou, Sabínou, Alexandrou, Luciou a Milanom, ktorí ťa prevedú programom plným dynamických tréningov, praktických tipov a dobrej nálady. K tomu silná komunita žien, ktorá ťa podrží, keď to budeš najviac potrebovať. Tak poď do toho s nami a chyť si svoje miesto, kým je čas!
Ako sa ti páčil tento newsletter?
Vyplň kratučký 2-minútový dotazník a získaj ZDARMA ťahák Sacharidy, bielkoviny a tuky v potravinách. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoj Zanzisan (bývalá Fitlavia) :)
Tento e-mail bol odoslaný na adresu xxx@ureader.com. Odosielateľom je Zanzisan (bývalá Fitlavia), redakcia@zanzisan.sk.
Tento email ti prišiel preto, lebo si naskočil/a na našu vlnu radostnej premeny, miluješ zdravý životný štýl, chceš sa hýbať a zdravo jesť. Z odberu sa môžeš kedykoľvek odhlásiť.